แฟนผมฝังยาคุม เเร้วเกิดมีอะไรกะแฟน เเต่มีอาการ ปวดหัว. เจ็บพุง อาเจียน หมายถึงท้องไหมคับ
สวัสดีค่ะ ประสิทธิภาพของยาฝังคุมกำเนิดนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% หรือประมาณ 1 ใน 2000 คนเท่านั้น ดังนั้น อาการต่างๆ ที่เป็นอยู่ คือ ปวดหัว ปวดท้อง อาเจียน จึงน่าไม่ใช่อาการของการตั้งครรภ์ ทั้งนี้ หากเพิ่งฝังยาคุมกำเนิดมาไม่นาน อาการดังกล่าวอาจเกิดจากผลข้างเคียงของยาฝังคุมกำเนิดได้ ซึ่งโดยปกติ อาการจะค่อยๆ ดีขึ้นจนหายไปเอง แต่หากฝังยาคุมมานานแล้ว อาการดังกล่าวก็ไม่น่าเกิดจากผลข้างเคียงของยาฝัง แต่อาจเกิดจากสาเหตุอื่นๆ เช่น อาหารเป็นพิษ กระเพาะอาหารอักเสบ ลำไส้อักเสบ แพ้อาหารบางชนิด ผลข้างเคียงจากการทานยาบางอย่าง เมารถ เมาเรือ หรือเกิดจากการมีความเครียด วิตกกังวล เป็นต้นอย่างไรก็ตาม หากกังวล ควรตรวจหาการตั้งครรภ์ดูก็ได้ค่ะในเบื้องต้น ก็ควรจิบน้ำเปล่าบ่อยๆ งดการดื่มชา กาแฟ น้ำอัดลม แอลกอฮอล์ อาจงดทานอาหารไปก่อนชั่วคราว เพื่อป้องกันการอาเจียนออกมา หากหิว ควรเลือกทานเฉพาะอาหารเหลว อาหารอ่อน อาหารที่ย่อยง่าย ไม่ทานรสจัด ไม่ทานของมันๆ และอาจทานยาแก้อาเจียน เช่น เมโทโคลพราไมด์ (metoclopramide) เป็นต้น หากอาการอาเจียนเป็นมาก จนไม่สามารถดื่มน้ำได้ หรือมีปวดท้องมาก ก็ควรไปพบแพทย์ค่ะ